b'\n_START_ARTICLE_\nTurboreaktivni motor\n_START_PARAGRAPH_\nTurboreaktivni motor (ang. TurboJet) je tip reaktivnega letalskega motorja. Spada v kategorijo turbinskih motorjev. Razvit je bil v Drugi svetovni vojni za lovska letala. Zanimivo, da sta ga isto\xc4\x8dasno in neodvisno eden od drugega razvila Frank Whittle v Zdru\xc5\xbeenem kraljestvu in Hans von Ohain v Nem\xc4\x8diji. Turboreaktivnih motorjev se skoraj ne proizvaja ve\xc4\x8d, nadomestili so jih turboventilatorski motorji (turbofani), ker imajo manj\xc5\xa1o porabo goriva in so tudi ti\xc5\xa1ji. V nekaterih primerih so turboreaktivne motorje nadomestili turbopropi.\n_START_SECTION_\nDelovanje\n_START_PARAGRAPH_\nSestavni deli so vstopnik, kompresor, zgorevalna komora, turbina in izpu\xc5\xa1na \xc5\xa1oba. Motor deluje po principu Braytonovega cikla, podobno kot vse plinske turbine. Zrak se sesa v kompresor kjer se stisne, v zgorevalni komori se doda gorivo, vro\xc4\x8di plini, ki nastanejo pri zgorevanje \xc5\xbeenejo turbino. Turbina potem poganja kompresor. Visokohitrostni izpu\xc5\xa1ni plini ustvarjajo potisk._NEWLINE_Turboreaktivni za razliko od turbofanov nima obto\xc4\x8dnega (hladnega) zraka. Vsa energija, ki se proizvede v turbini se porabi za pogon kompresorja. Pri turbofanu je turbina precej bolj obremenjena, ker mora poganjati kompresor in tudi ventilator (fan).'